《南禅遇南楚老僧似有道者因赠以诗二首 其二》
清代·过鸣冈

梦醒长松下，到来清我心。春光当面过，鸟语此林深。

遂隔人间世，时听空外音。羲皇去不远，上下与相寻。

作者简介：过鸣冈(1716-1780)，字石天,又字镇岳,号正谔。清无锡人。家故有赀,喜宾客。初游京师,以文谒当权,被人讽笑，乃怒掉头还山，终身不复谒显者。有《洗心草》。